**განმარტებითი ბარათი**

**საქართველოს კანონის პროექტზე**

**„საქართველოს 2022 წლის სახელმწიფო ბიუჯეტის შესახებ“**

**ა) ზოგადი ინფორმაცია კანონპროექტის შესახებ:**

**ა.ა) კანონპროექტის მიღების მიზეზი:**

კანონპროექტი მომზადებულია საქართველოს კონსტიტუციის 66-ე მუხლის მე-2 პუნქტის შესაბამისად და განსაზღვრავს 2022 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

**ა.ა.ა) პრობლემა რომლის გადაჭრასაც მიზნად ისახავს კანონპროექტი:**

საქართველოს კანონმდებლობის თანახმად სახელმწიფო ბიუჯეტი წარმოადგენს საქართველოს პარლამენტის მიერ დამტკიცებულ, საქართველოს ცენტრალური ხელისუფლების ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდელებისა და ნაშთის ცვლილების ერთობლიობას.

**ა.ა.ბ) არსებული პრობლემის გადასაჭრელად კანონის მიღების აუცილებლობა:**

საქართველოს კონსტიტუციისა და საქართველოს საბიუჯეტო კოდექსის თანახმად სახელმწიფო ბიუჯეტის შესახებ საქართველოს კანონის პროექტის საქართველოს მთავრობის მიერ მომზადება და საქართველოს პარლამენტის მიერ განხილვა და დამტკიცება ხორციელდება ყოველწლიურად.

**ა.ბ) კანონპროექტის მოსალოდნელი შედეგი:**

„საქართველოს საბიუჯეტო კოდექსის“ 39-ე მუხლის შესაბამისად, 2022 წლის სახელმწიფო ბიუჯეტის შემოსულობების, გადასახდელების და ნაშთის ცვლილების დამტკიცება.

**ა.გ) კანონპროექტის ძირითადი არსი:**

**ძირითადი მაკროეკონომიკური მაჩვენებლები**

2020 წელს ახალი კორონავირუსის გავრცელებამ მნიშვნელოვანი რყევები გამოიწვია გლობალურ ეკონომიკაში. ბუნებრივია პანდემიამ ეკონომიკური რეცესია გამოიწვია საქართველოშიც, რის შედეგადაც მივიღეთ რეალური ეკონომიკური კლება 6,2%-ის ოდენობით.

„საქართველოს 2021 წლის სახელმწიფო ბიუჯეტის შესახებ“ საქართველოს კანონი დამტკიცდა გასული წლის დეკემბერში, რა დროსაც საქართველოში ახალი კორონავირუსის COVID-19 გავრცელების მაჩვენებელი ყველაზე მაღალ ნიშნულზე იყო და შესაბამისად მნიშვნელოვანი შეზღუდვები მოქმედებდა, რაც დიდ გავლენას ახდენდა ეკონომიკის განვითარებაზე.

2020 წლის ბოლოსთვის არსებული ვითარების გათვალისწინებით ეკონომიკის მყისიერი აღდგენის მოლოდინები არ არსებობდა და 2021 წლის ბიუჯეტიც დაიგეგმა მეტწილად პანდემიის მართვისა და მისი გავრცელების შესაკავებლად დაწესებული შეზღუდვების ეფექტის ნაწილობრივ გასანეიტრალებლად. ბიუჯეტი, შეზღუდული ფისკალური რესურსის მიუხედავად, ითვალისწინებდა მოსახლეობის და ბიზნესის მხარდამჭერი პროგრამების და ჯანმრთელობის დაცვის ღონისძიებების დაფინანსებას.

2021 წელი საკმაოდ მძიმე ეკონომიკური ტენდენციებით დაიწყო და იანვარში რეალური ეკონომიკის კლებამ 11,5%, ხოლო თებერვალში 5,1% შეადგინა. ეკონომიკური განვითარების ტენდენციებში დადებითი დინამიკა პირველად მარტში დაფიქსირდა, თუმცა ჯამურად, პირველ კვარტალში ეკონომიკური კლების მაჩვენებელმა 4,5% შეადგინა.

ეკონომიკური პარამეტრები რადიკალურად შეიცვალა აპრილიდან, რა დროსაც მნიშვნელოვნად გაიზარდა ექსპორტ-იმპორტის, დღგ-ის გადამხდელ საწარმოთა ბრუნვების, საფინანსო სექტორის ზრდის, წმინდა ფულადი გზავნილების და სხვა ეკონომიკური მაჩვენებლები.

დადებითი ეკონომიკური ტენდენციების გათვალისწინებით, მიმდინარე წლის ივლისში განახლდა მაკროეკონომიკური პროგნოზები და განხორციელდა ცვლილებები 2021 წლის ბიუჯეტში.

განახლებული პროგნოზების საბაზისო სცენარის მიხედვით:

* ეკონომიკური ზრდის პროგნოზი 4,3%-დან გაიზარდა 7,7%-მდე;
* მთლიანი შიდა პროდუქტის დეფლატორი 3,8%-ის ნაცვლად განისაზღვრა 7,5%-ის ოდენობით;
* მთლიანი შიდა პროდუქტის ნომინალური მაჩვენებელი 53,4 მლრდ ლარიდან გაიზარდა 57,2 მლრდ ლარამდე;
* ბიუჯეტის დეფიციტი 7,6%-დან შემცირდა 6,9%-მდე;
* მთავრობის ვალის მაჩვენებელი 60,8%-დან შემცირდა 54,6%-მდე.

საბიუჯეტო ცვლილებები და განახლებული პროგნოზები ეფუძნებოდა 5 თვის მონაცემებს, თუმცა პროგნოზირებულზე მაღალი ეკონომიკური ზრდის ტემპები შენარჩუნდა ივნისი-აგვისტოს პერიოდშიც. მეორე კვარტლის ეკონომიკური ზრდის მაჩვენებელმა 29,9% შეადგინა, ივლისში 9,9%, ხოლო აგვისტოში 10,3%, შედეგად, 8 თვის წინასწარი მონაცემებით რეალური ეკონომიკური ზრდა 12,0%-ს შეადგენდა

ზემოაღნიშნულის გათვალისწინებით, 2021 წლის ეკონომიკური ზრდის პროგნოზი ბიუჯეტის პირველადი ვარიანტის წარდგენისათვის 9,5%-ს შეადგენდა.

29 ოქტომბერს სტატისტიკის ეროვნულმა სამსახურმა გამოაქვეყნა სექტემბრის და ჯამური სამი კვარტლის ეკონომიკური ზრდის წინასწარი მონაცემები, რომლის მიხედვითაც სექტემბერში ეკონომიკურმა ზრდამ 6,9%, ხოლო წლის პირველი სამი კვარტლის ეკონომიკურმა ზრდამ 11,3% შეადგინა.

შესაბამისად გადაიხედა 2021 წლის რეალური ეკონომიკური ზრდის პროგნოზი და ბიუჯეტის გადამუშავებულ ვერსიაში ნაცვლად 9,5%-ისა განისაზღვრა 10,0%-ის ოდენობით.

ბიუჯეტის გადამუშავებულ ვარიანტში არ შეცვლილა 2021 წელს მთლიანი შიდა პროდუქტის დეფლატორის საპროგნოზო მაჩვენებელი და 8,0%-ს შეადგენს.

ეკონომიკური ზრდის პროგნოზის ზრდიდან გამომდინარე, გაიზარდა ნომინალური მთლიანი შიდა პროდუქტის პროგნოზიც და ბიუჯეტის პირველ ვერსიაში პროგნოზირებული 58,4 მლრდ ლარის ნაცვლად, გადამუშავებულ ვერსიაში პროგნოზირებულია 58,7 მლრდ ლარის ოდენობით.

**მთლიანი შიდა პროდუქტი**

ბიუჯეტის წინა ვერსიასთან შედარებით არ შეცვლილა 2022-2025 წლებისათვის მშპ-ის რეალური ზრდის და მშპ-ს დეფლატორის საპროგნოზო მაჩვენებლები.

შესაბამისად, რეალური ეკონომიკური ზრდის პროგნოზი 2022 წელს შეადგენს 6.0%-ს, ხოლო 2022-2025 წლებში საშუალოდ 5,5%-ს. მშპ-ის დეფლატორის პროგნოზი 2022 წელს პროგნოზირებულია 4,5%-ის ფარგლებში, ხოლო შემდგომ წლებში 3%-ის ფარგლებში.

მაკროეკონომიკური მაჩვენებლებიდან გამომდინარე 2022 წლის ნომინალური მშპ-ს მოცულობა 65,0 მლრდ ლარს შეადგენს, ხოლო 2025 წლისთვის პროგნოზირებულია მისი გაზრდა 83,0 მლრდ ლარამდე.

დეტალური ეკონომიკური ანალიზის გაცნობა შესაძლებელია ბიუჯეტზე თანდართულ მაკროეკონომიკური სცენარების ანალიზში.

**ნაერთი ბიუჯეტის პარამეტრები**

**საგადასახადო შემოსავლები**

ბიუჯეტის გადამუშავებული ვარიანტის მიხედვით 2022 წლის ნაერთი ბიუჯეტის საგადასახადო შემოსავლები ნომინალურ გამოხატულებაში 15 411.0 მლნ ლარს შეადგენს, რაც ბიუჯეტის წინა ვერსიასთან შედარებით გაზრდილია 218.0 მლნ ლარის ოდენობით. აღნიშნული ზრდა ძირითადად გამომდინარეობს მოგების გადასახადის საპროგნოზო მაჩვენებლის ზრდიდან.

მშპ-სთან მიმართებაში 2022 წელს საგადასახადო შემოსავლები 23,7%-ს შეადგენს და იგივე ნიშნულზეა შენარჩუნებული მომდევნო წლებშიც.

**2022 წელს საგადასახადო შემოსავლების პროგნოზი გადასახადების სახეების მიხედვით შემდეგია:**

* + - საშემოსავლო გადასახადის საპროგნოზო მაჩვენებელი წინა ვერსიასთან შედარებით გაიზარდა 10,8 მლნ ლარით და განისაზღვრა 4 613.1 მლნ ლარის ოდენობით, მათ შორის სახელმწიფო ბიუჯეტის წილი შეადგენს 4 271,7 მლნ ლარს, ხოლო ავტონომიური რესპუბლიკების წილი 341,4 მლნ ლარს;

*2021 წლის გეგმიურ მაჩვენებელთან შედარებით საშემოსავლო გადასახადი გაზრდილია 25,5%-ით (937,5 მლნ ლარით). აღნიშნული მოცულობით ზრდა გამოწვეულია მიმდინარე წელს, დაგეგმილზე მაღალი ეკონომიკური ზრდის შედეგად მოსალოდნელი გადაჭარბების, მომდევნო წელს ეკონომიკის ნომინალური ზრდის და მიმდინარე წელს არსებული საგადასახადო შეღავათის დასრულების ფისკალური ეფექტებით;*

* + - მოგების გადასახადის საპროგნოზო მაჩვენებელი ბიუჯეტის წინა ვერსიასთან შედარებით გაიზარდა 201,2 მლნ ლარით და განისაზღვრა 1 560,4 მლნ ლარის ოდენობით. წინა ვერსიასთან ზრდა გამოწვეულია საფინანსო სექტორის 2021 წლის მოგების პროგნოზის ზრდასთან;

*2021 წლის გეგმიურ მაჩვენებელთან შედარებით მოგების გადასახადი გაზრდილია 64,1%-ით (609,4 მლნ ლარით). აღნიშნული მოცულობით ზრდა გამოწვეულია საფინანსო სექტორის მიერ გადასახდელი გადასახადების მაღალი მოცულობით. მიმდინარე წელს საფინანსო სექტორის მიერ გადახდილი მოგების გადასახადი მინიმალურია, ვინაიდან 2020 წელს სექტორში მოგება მცირე იყო. მიმდინარე წელს აღნიშნულ სექტორში მოგების მაჩვენებელი საკმაოდ მაღალია, რაც იწვევს 2022 წელს გადასახდელი მოგების გადასახადის ზრდას.*

* + - დამატებული ღირებულების გადასახადის საპროგნოზო მაჩვენებელი განისაზღვრა 6 624,1 მლნ ლარით (გაზრდილია 7,2 მლნ ლარით), მათ შორის სახელმწიფო ბიუჯეტის წილი შეადგენს 5 365,5 მლნ ლარს, ხოლო მუნიციპალიტეტების წილი - 1 258.6 მლნ ლარს (მუნიციპალიტეტების დღგ 2021 წელთან შედარებით იზრდება 145.2 მლნ ლარით);

*2021 წლის გეგმიურ მაჩვენებელთან შედარებით დღგ გაზრდილია 13,0%-ით (764,1 მლნ ლარით). აღნიშნული მოცულობით ზრდა გამოწვეულია მიმდინარე წელს, დაგეგმილზე მაღალი ეკონომიკური ზრდის შედეგად მოსალოდნელი გადაჭარბების და მომდევნო წელს ეკონომიკის ნომინალური ზრდის ფისკალური ეფექტებით;*

* + - აქციზის საპროგნოზო მაჩვენებელი განისაზღვრა 1 879,0 მლნ ლარის ოდენობით (გაზრდილია 2,1 მლნ ლარით), რაც 79,0 მლნ ლარით აღემატება 2021 წლის გეგმიურ მაჩვენებელს;
    - იმპორტის გადასახადის საპროგნოზო მაჩვენებელი განისაზღვრა 84.5 მლნ ლარით, რაც 4,5 მლნ ლარით მეტია 2021 წლის გეგმიურ მაჩვენებელზე;
    - ქონების გადასახადის საპროგნოზო მაჩვენებელი შეადგენს 520,1 მლნ ლარს;

*2021 წლის გეგმიურ მაჩვენებელთან შედარებით ქონების გადასახადი 9,5%-ით (45,1 მლნ ლარით) იზრდება. აღნიშნული ზრდა დაკავშირებულია მომდევნო წლიდან ტურიზმის სექტორისთვის დადგენილი შეღავათის ვადის ამოწურვასთან და მიმდინარე წლის ფაქტიური შესრულების დინამიკასთან.*

* + - სხვა გადასახადის საპროგნოზო მაჩვენებელი განისაზღვრა 130,0 მლნ ლარით, რაც 50,0 მლნ ლარით მეტია მიმდინარე წლის გეგმიურ მაჩვენებელთან შედარებით.

**მიმდინარე ხარჯები**

პანდემიის საპასუხო ღონისძიებების დაფინანსების შედეგად, 2020-2021 წლებში მნიშვნელოვნად გაიზრდა მიმდინარე ხარჯების მოცულობა და მშპ-სთან მიმართებაში 2020 წელს 26,2%, ხოლო 2021 წელს 24,7% შეადგინა. 2022 წელს მიმდინარე ხარჯების მოცულობა ჯამში დაგეგმილია 14,7 მლრდ ლარის ოდენობით, რაც მშპ-ს 22,6%-ს შეადგენს. მომდევნო წლებში მიმდინარე ხარჯებს კლებადი ტენდენცია აქვს და 2025 წელს ჩამოდის მშპ-ს 22%-ზე დაბალ ნიშნულზე.

**კაპიტალური ხარჯები**

პანდემიის მიუხედავად, 2020-2021 წლებში არ შემცირებულა კაპიტალური ხარჯების მოცულობა და მშპ-სთან მიმართებაში 2020 წელს 9,0%, ხოლო 2021 წელს 8,2% შეადგინა. 2022 წელს კაპიტალური ხარჯები ჯამში დაგეგმილია 5,6 მლრდ ლარის ოდენობით, რაც მშპ-ს 8,6%-ს შეადგენს. მომდევნო წლებში, ფისკალური კონსოლიდაციის შედეგად კაპიტალური ხარჯები მცირდება და მშპ-ს 7%-ზე დაბალ ნიშნულზე, რაც საკმაოდ დიდი შემცირებაა და საჭირო იქნება დამატებითი არადეფიციტური რესურსების მოძიება.

**საბიუჯეტო დეფიციტი და მთავრობის ვალი**

„ეკონომიკური თავისუფლების შესახებ“ საქართველოს ორგანული კანონის მე-2 მუხლის მე-7 პუნქტის გათვალისწინებით, იმავე მუხლის პირველი პუნქტით დადგენილი ზღვრული პარამეტრების საპროგნოზო მაჩვენებლები განისაზღვრება შემდეგნაირად:

* 2022 წელს სახელმწიფოს ერთიანი ბიუჯეტის უარყოფითი მთლიანი სალდო, „ეკონომიკური თავისუფლების შესახებ“ საქართველოს ორგანული კანონის მე-2 მუხლის პირველი პუნქტით დადგენილი ზღვრის მიღმა − 2 751,0 მლნ ლარით არ შეცვლილა წინა ვერსიასთან შედარებით), რაც პროგნოზირებული მთლიანი შიდა პროდუქტის (მშპ-ის) 4.3%-ს შეადგენს (დადგენილი ზღვარი – მშპ-ის 3%);
* 2022 წლის ბოლოსთვის საქართველოს მთავრობის ვალის ზღვრული მოცულობა − მთლიანი შიდა პროდუქტის (მშპ-ის) 52.2%-ით, ხოლო საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულების საორიენტაციო შეფასება (2020 წლის 31 დეკემბრის მდგომარეობით) − მთლიანი შიდა პროდუქტის (მშპ-ის) 0.6%-ით − ჯამი: მშპ-ის 52.8% (დადგენილი ზღვარი – მშპ-ის 60%).

# **სახელმწიფო ბიუჯეტის შემოსულობები**

ბიუჯეტის გადამუშავებული პროექტის მიხედვით საქართველოს 2022 წლის სახელმწიფო ბიუჯეტის **შემოსულობების** ჯამური მაჩვენებელი წინა ვერსიასთან შედარებით გაზრდილია 342,5 მლნ ლარით და განისაზღვრება 19 026,4 მლნ ლარის ოდენობით. მათ შორის:

* **შემოსავლები - 14 227,9 მლნ ლარი** (წინა ვერსიასთან შედარებით გაზრდილია 297,8 მლნ ლარით);
  + **საგადასახადო შემოსავლები** შეადგენს 13 291,2 მლნ ლარს, რაც პროექტის წინა ვერსიასთან შედარებით 219,8 მლნ ლარით მეტია, მათ შორის:
    - **საშემოსავლო გადასახადის** საპროგნოზო მაჩვენებელი 9,6 მლნ ლარით და განისაზღვრება 4 271.7 მლნ ლარით;
    - **მოგების გადასახადის** საპროგნოზო მაჩვენებელი იზრდება 201.2 მლნ ლარით და განისაზღვრება 1 560.4 მლნ ლარის ოდენობით;
    - **დამატებული ღირებულების გადასახადის** საპროგნოზო მაჩვენებელი იზრდება 5,8 მლნ ლარით და განისაზღვრება 5 365.5 მლნ ლარის ოდენობით;
    - **აქციზის** საპროგნოზო მაჩვენებელი იზრდება 2,1 მლნ ლარით და განისაზღვრება 1 879,0 მლნ ლარის ოდენობით;
    - **იმპორტის** გადასახადის საპროგნოზო მაჩვენებელი განისაზღვრა 84.5 მლნ ლარით (იზრდება 0,4 მლნ ლარით);
    - **სხვა გადასახადის** საპროგნოზო მაჩვენებელი განისაზღვრება 130,0 მლნ ლარის ოდენობით (იზრდება 0,6 მლნ ლარით).
  + **სხვა შემოსავლების** პროგნოზი პროექტის წინა ვერსიასთან შედარებით შედარებით იზრდება 75,0 მლნ ლარით და განისაზღვრება 745.0 მლნ ლარის ოდენობით.დამატებითი შემოსავლები პროგნოზირებულია სხვა შემოსავლების შემდეგი სახეებიდან:
    - რენტის სახით (ბუნებრივი რესურსებით სარგებლობის ლიცენზიის საფასური) დაგეგმილი შემოსავლები გაზრდილია 50,0 ლარით;
    - პროცენტებიდან მისაღები შემოსავლები გაზრდილია 10,0 მლნ ლარით;
    - სანქციებიდან მისაღები შემოსავლების პროგნოზი იზრდება 10,0 მლნ ლარით;
    - სხვა არაკლასიფიცირებული შემოსავლების პროგნოზი იზრდება 5,0 მლნ ლარით;
  + **გრანტების** სახით დაგეგმილი მაჩვენებლები გაზრდილია 3,0 მლნ ლარით და შეადგენს 191.8 მლნ ლარს, მათ შორის:
    - საბიუჯეტო გრანტების ფარგლებში მისაღები შემოსავლები შეადგენს 71.2 მლნ ლარამდე.
    - საინვესტიციო გრანტები შეადგენს 50.6 მლნ ლარამდე;
    - სსიპ-ების მიერ კანონის 35-ე მუხლის შესაბამისად გადმოსარიცხი თანხები შეადგენს 70.0 მლნ ლარს.
* **არაფინანსური აქტივების კლების** (პრივატიზაცია) სახით მისაღები თანხების გეგმა გაიზარდა 100,0 მლნ ლარით და შეადგენს 300.0 მლნ ლარს;
* **ფინანსური აქტივების კლების** (სესხების დაბრუნება)მაჩვენებელი უცვლელია და განისაზღვრება 150.0 მლნ ლარის ოდენობით;
* **ვალდებულებების ზრდის** სახით მისაღები სახსრები შემცირდა 55,3 მლნ ლარით და განისაზღვრება 4 348,5 მლნ ლარის ოდენობით მათ შორის:
  + საშინაო ფასიანი ქაღალდების გამოშვებით მისაღები სახსრები შეადგენს 1 300.0 მლნ ლარს.
  + საინვესტიციო კრედიტების მაჩვენებელი შეადგენს 1 848,5 მლნ ლარს;
  + საბიუჯეტო დახმარების სახით მისაღები კრედიტების მაჩვენებელი შეადგენს 1 200.0 მლნ ლარს.

ამავდროულად ბიუჯეტი ითვალისწინებს ვალის დაფარვას 1 230,0 მლნ ლარის ოდენობით, შესაბამისად ვალდებულებების წმინდა ზრდა 3 118,5 მლნ ლარს შეადგენს.

# **სახელმწიფო ბიუჯეტის გადასახდელები (ასიგნებები)**

სახელწიფო ბიუჯეტის ასიგნებების მოცულობა პროექტის პირველადი ვარიანტის მიხედვით შეადგენდა 18 443.3 მლნ ლარს (2021 წლის დამტკიცებულ გეგმასთან შედარებით მცირდება 1 055.5 მლნ ლარით).

2021 წელთან შემცირება გამოწვეულია 2 ძირითადი ფაქტორით, კერძოდ 2022 წელს მნიშვნელოვნად (850,0 მლნ ლარით) მცირდება პანდემიასთან დაკავშირებული ხარჯები, ასევე აღარ არის გათვალისწინებული ევრობონდების დაფარვასთან დაკავშირებული ასიგნებები (1 713,2 მლნ ლარი);

2022 წლის სახელმწიფო ბიუჯეტის პირველად ვარიანტში ასახული იყო დამატებითი ხარჯები ისეთი მიმართულებებით, როგორიცაა სახელმწიფო პენსიის ინდექსაცია და მასწავლებელთა ხელფასების ზრდა კარიერული სქემის შესაბამისად. პროექტი ასევე ითვალისწინებდა ახალი კორონავირუსის (COVID-19) პანდემიასთან დაკავშირებული ჯანმრთელობის დაცვის მიმართულებით ხარჯების დაფინანსებას 500.0 მლნ ლარის ოდენობით.

ბიუჯეტის გადამუშავებულ პროექტში, არსებული ფისკალური რესურსების ფარგლებში მაქსიმალურად იქნა გათვალისწინებული საკომიტეტო განხილვების დროს და პარლამენტის დასკვნაში ასახული წინადადებები, თუმცა ფისკალური კონსოლიდაციის პირობებში შეუძლებელი იყო ყველა ინიციატივის სრულად დაფინანსება.

ბიუჯეტის პროექტის გადამუშავებულ ვარიანტში ბიუჯეტის ხარჯვითი ნაწილი განისაზღვრება 18 839,0 მლნ ლარის ოდენობით, რაც პირველად ვერსიასთან შედარებით გაზრდილია 395,7 მლნ ლარზე მეტით, მათ შორის:

* **საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს** ასიგნებები გაზრდილია 75,4 მლნ ლარით. დამატებითი თანხების ფარგლებში თითქმის სრულად არის გათვალისწინებული საკომიტეტო მოსმენის ფარგლებში დაყენებული წინადადებები,კერძოდ:
  + - მკვეთრად გამოხატული შეზღუდული შესაძლებლობების მქონე პირთა და 18 წლამდე შშმ ბავშვთა ყოველთვიური სოციალური გასაცემელი იზრდება 25 ლარით;
    - საომარ მოქმედებებში მონაწილე ვეტერანთა მონეტიზაციის ყოველთვიური სოციალური გასაცემელი (22/44 ლარი) იზრდება 100 ლარამდე;
    - გათვალისწინებულია სასწრაფო დახმარების ბრიგადებისა და სოფლის ექიმების/ექთნების ანაზღაურების 10%-იანი ზრდა;
    - გათვალისწინებულია სახსრები მუნიციპალიტეტებში არსებული სასწრაფოს ბრიგადების ხელფასების თბილისში არსებულ ხელფასებთან ეტაპობრივი გათანაბრებისთვის;
    - გათვალისწინებულია ჯანდაცვის ახალი პროგრამების დაფინანსება, მათ შორის სპინალური ატროპიის მქონე ბავშვთა დახმარების, დიაბეტის მქონე ბავშვებისთვის მუდმივი მონიტორინგის თანამედროვე აპარატების შესყიდვა, ასევე, გათვალისწინებულია ღვიძლის და ძვლის ტვინის ტრანსპლანტაციის ოპერაციების თანადაფინანსება;
    - ასევე, გაზრდილია რეფერალური მომსახურების და ბავშვთა ზრუნვის პროგრამების დაფინანსება;
    - გაზრდილია სოციალური მუშაკების და ფსიქოლოგების ანაზღაურება;
* **საქართველოს განათლებისა და მეცნიერების სამინისტროს** დაფინანსება გაზრდილია 22,3 მლნ ლარით, რომლის ფარგლებში მასწავლებლების გარდა გათვალისწინებულია სკოლის ადმინისტრაციული პერსონალის ხელფასების 10%-იანი ზრდა, ასევე მანდატურების და სოციალური მუშაკების ხელფასების ზრდა;
* **საქართველოს კულტურის, სპორტისა და ახალგაზრდობის სამინისტროს** დაფინანსება გაზრდილია 13,8 მლნ ლარით, რომლის ფარგლებში სხვა ღონისძიებებთან ერთად გათვალისწინებულია სამინისტროს მთელ სისტემაში ხელფასების 10%-იანი ზრდის რესურსი. ასევე, დამატებითი თანხებია გამოყოფილი ჩვენი სპორტსმენების ზამთრის ოლიმპიურ თამაშებზე და ახალგაზრდულ ოლიმპიურ ფესტივალებზე მონაწილეობის ხარჯების დასაფინანსებლად;
* **საქართველოს გარემოს დაცვისა და სოფლის მეურნეობის სამინისტროს** დაფინანსება გაზრდილია 16,1 მლნ ლარის ოდენობით;
* **საქართველოს ეკონომიკისა და მდგრადი განვითარების სამინისტროს** დაფინანსება გაზრდილია 36,4 მლნ ლარით, მათ შორის 20,0 მლნ ლარი მიიმართება გაზიფიცირებაზე, ხოლო 15,0 მლნ ლარი ინოვაციური სტარტაპების საგრანტო პროგრამებზე;
* **საქართველოს რეგიონული განვითარებისა და ინფრასტრუქტურის სამინისტროს** ასიგნებები იზრდება 46,1 მლნ ლარით, ასევე განხორციელდა პროგრამებს შორის თანხების ნაწილობრივ გადანაწილება;
* **საქართველოს იუსტიციის სამინისტროს** დაფინანსება გაზრდილია 27,2 მლნ ლარით, რაც სისტემაში ხელფასების მოწესრიგებასთან ერთად მოხმარდება ორი ახალი პენიტენციური დაწესებულების აღჭურვას და მათ ფუნქციონირებას. ასევე, დამატებითი თანხები გამოიყოფა მიწის რეგისტრაციის პროგრამისთვის;
* **საქართველოს თავდაცვის სამინისტროს** ასიგნებები გაზრდილია 44,4 მლნ ლარით, რაც სრულად მიიმართება ჯარისკაცებისა და სისტემაში დასაქმებულთა შრომის ანაზღაურების მოწესრიგებაზე;
* **საქართველოს შინაგან საქმეთა სამინისტროს** დაფინანსება გაზრდილია 65,0 მლნ ლარით, საიდანაც 52,0 მლნ ლარი მიიმართება პოლიციელთა შრომის ანაზღაურების მოწესრიგებაზე, ხოლო 13,0 მლნ ლარი ინფრასტრუქტურის გაუმჯობესებაზე;
* **საქართველოს სახელმწიფო უსაფრთხოების სამსახურის, საქართველოს სახელმწიფო დაცვის სპეციალური სამსახურის და საქართველოს დაზვერვის სამსახურის** დაფინანსება ჯამში იზრდება 13,9 მლნ ლარით და აღნიშნული თანხა სრულად განსაზღვრულია ამ ორგანიზაციებში დასაქმებულთა შრომის ანაზღაურების მოწესრიგებისთვის;
* **სასამართლო სისტემაზე** დამატებით მიიმართება 9,1 მლნ ლარი და აღნიშნული თანხა ძირითადად განსაზღვრულია სისტემაში დასაქმებულთა შრომის ანაზღაურების მოწესრიგებაზე;
* **ვეტერანების საქმეთა სახელმწიფო სამსახურის** დაფინანსება გაზრდილია 695,0 ათასი ლარით;
* 2021 წლის მშპ-ის ზრდიდან გამომდინარე **საზოგადოებრივი მაუწყებლის** დაფინანსება იზრდება 370,0 ათასი ლარით;
* **სხვა დანარჩენი ორგანიზაციების** დაფინანსების ჯამური მაჩვენებელი გაზრდილია 23,1 მლნ ლარით და აღნიშნული თანხა მიიმართება ამ ორგანიზაციებში დასაქმებული მოხელეების შრომის ანაზღაურების 10%-იან ზრდაზე.

„საჯარო დაწესებულებაში შრომის ანაზღაურების შესახებ“ საქართველოს კანონის შესაბამისად სახელმწიფო ბიუჯეტით ყოველწლიურად განისაზღვრება საბაზო თანამდებობრივი სარგო, რაზეც მრავლდება თითოეული საბიუჯეტო ორგანიზაციის საშტატო განრიგით განსაზღვრული კოეფიციენტი და შესაბამისად განისაზღვრება საჯარო მოხელის ყოველთვიური ანაზღაურება. აღსანიშნავია, რომ საბაზო თანამდებობრივი სარგო 2017 წელს განისაზღვრა 1000 ლარის ოდენობით და მას შემდეგ არ შეცვლილა. წარმოდგენილია ბიუჯეტის პროექტის გადამუშავებული ვარიანტის მიხედვით იზრდება საბაზო თანამდებობრივი სარგო და 1000 ლარის ნაცვლად განსაზღვრულია 1100 ლარის ოდენობით.

**სამინისტროების მიხედვით გათვალისწინებულია:**

**საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს** ასიგნებები წინა ვარიანტთან შედარებით გაზრდილია 75,4 მლნ ლარით და განისაზღვრა 6 093,18 მლნ ლარის ოდენობით, მათ შორის:

* **მოსახლეობის სოციალური დაცვა** - 4 021,2 მლნ ლარი, რაც პირველად ვარიანტთან შედარებით გაზრდილია 22,5 მლნ ლარით. მათ შორის:
  + საპენსიო უზრუნველყოფა - 2 885.0 მლნ ლარი, რომლის ფარგლებში გათვალისწინებულია საპენსიო ასაკის მოსახლეობისათვის პენსიების ზრდა „სახელმწიფო პენსიის შესახებ“ საქართველოს კანონით გათვალისწინებული სახელმწიფო პენსიის ზრდის ინდექსაციის წესის შესაბამისად.

აღნიშნული კანონის მიხედვით **70 წლამდე პირთა პენსია** უნდა გაიზარდოს ბოლო 12 თვის ინფლაციის საშულო მაჩვენებლის, მაგრამ არანაკლებ 20 ლარის ოდენობით. სტატისტიკის ეროვნული სამსახურის მიერ ნოემბერში გამოქვეყნებული მონაცემების მიხედვით ბოლო 12 თვის საშუალო ინფლაცია შეადგენს 7,9%-ს. იმის გათვალისწინებით, რომ აღნიშნული მაჩვენებლით პენსიის ზრდა (240\*7,9%=18,96) ნაკლებია კანონით განსაზღვრულ მინიმალურ 20 ლარზე, ბიუჯეტში პენსიის ზრდა გათვალისწინებულია 20 ლარით და მისი მოცულობა 2022 წლის იანვრიდან განისაზღვრება 260 ლარის ოდენობით.

ამავე კანონის მიხედვით, **70 წლის და მეტი ასაკის პირთათვის** პენსია უნდა გაიზარდოს ბოლო 12 თვის საშუალო ინფლაციის და ბოლო 6 კვარტლის მშპ-ს რეალური ზრდის მაჩვენებლის საშუალო არითმეტიკულის 80%-ის ჯამით. გასული წლის 4 კვარტალში და მიმდინარე წლის 2 კვარტალში მშპ-ს რეალური ზრდის მონაცემებია:

* 2020წ. I კვარტალი - 2,3%;
* 2020წ. II კვარტალი - (-13,2%);
* 2020წ. III კვარტალი - (-5,2%);
* 2020წ. IVკვარტალი - (-6,8%);
* 2021წ. I კვარტალი - (-4,5%);
* 2021წ. II კვარტალი - 29,9%;

აღნიშნული მაჩვენებლების საშუალო არითმეტიკული შეადგენს 0,35%-ს, ხოლო მისი 80% - 0,28%-ს. შესაბამისად პენსიის მოცულობა უნდა გაიზარდის 7,9%+0,3%=8,2%-ით. იმის გათვალისწინებით, რომ აღნიშნული ფორმულით პენსიის ზრდა (275\*8,2%=22,55) ნაკლებია კანონით განსაზღვრულ მინიმალურ 25 ლარზე, ბიუჯეტში პენსიის ზრდა გათვალისწინებულია 25 ლარით და მისი მოცულობა 2022 წლის იანვრიდან განისაზღვრება 300 ლარის ოდენობით.

პენსიის ზრდის შესაბამისად იზრდება სახელმწიფო კომპენსაციების მიმღებ პირთა კომპენსაციები, რომელთა კომპენსაციის დაანგარიშება დაკავშირებულია სახელმწიფო პენსიის ოდენობაზე (და არ აჭარბებს კანონმდებლობით დადგენილ ზედა ზღვარს).

* + მოსახლეობის მიზნობრივი ჯგუფების სოციალური დახმარება - 1 001,1 მლნ ლარი; აღნიშნული თანხის ფარგლებში გათვალისწინებულია 2021 წლის 1 ივლისიდან სოციალურად დაუცველი ბავშვების დახმარების 50 ლარიდან 100 ლარამდე გაზრდილი სოციალური დახმარების დაფინანსება, მკვეთრად გამოხატული შეზღუდული შესაძლებლობების მქონე პირთა და 18 წლამდე შშმ ბავშვთა ყოველთვიური სოციალური გასაცემლის ზრდა 25 ლარით და საომარ მოქმედებებში მონაწილე ვეტერანთა მონეტიზაციის თანხის ზრდა 100 ლარამდე;
  + სოციალური რეაბილიტაციისა და ბავშვთა ზრუნვის პროგრამა პროექტის წინა ვარიანტთან შედარებით გაზრდილია 4,0 მლნ ლარით და შეადგენს 52,1 მლნ ლარს;
  + სოციალური შეღავათები მაღალმთიან დასახლებაში - 75.0 მლნ ლარი. პენსიის ზრდის შესაბამისად იზრდება საპენსიო დანამატის მოცულობაც და ჯამში მაღალმთიან დასახლებებში პენსიის მოცულობა 70 წლამდე ასაკის პირთათვის შეადგენს 312 ლარს, ხოლო 70 წლის და მეტი ასაკის პირთათვის - 360 ლარს.
* **მოსახლეობის ჯანმრთელობის დაცვა** - 1 781,2 მლნ ლარი, რაც პროექტის წინა ვარიანტთან შედარებით გაზრდილია 47,3 მლნ ლარით. პროგრამის ფარგლებში გათვალისწინებულია:
  + COVID-19-ის მართვასთან (სამედიცინო დაწესებულებების მობილიზება, მკურნალობის ხარჯები, ტესტირება და კვლევები, ვაქცინაცია და სხვა) დაკავშირებით ბიუჯეტი განსაზღვრულია 500.0 მლნ ლარით;
  + მოსახლეობის საყოველთაო ჯანმრთელობის დაცვა - 820.0 მლნ ლარი;
  + იმუნიზაცია - 50.0 მლნ ლარი;
  + ტუბერკულოზის მართვა - 17.2 მლნ ლარამდე;
  + აივ ინფექციის/შიდსის მართვა - 14.1 მლნ ლარამდე;
  + C ჰეპატიტის მართვა - 6.0 მლნ ლარი;
  + ფსიქიკური ჯანმრთელობა - 35.0 მლნ ლარი;
  + დიალიზი და თირკმლის ტრანსპლანტაცია - 53.3 მლნ ლარი;
  + პირველადი და გადაუდებელი სამედიცინო დახმარების უზრუნველყოფა - 144,8 მლნ ლარი. პროექტის წინა ვარიანტთან შედარებით გაზრდილია 22,2 მლნ ლარით, რომლის ფარგლებშიც გათვალისწინებულია სასწრაფოს ბრიგადებისა და სოფლის ექიმების/ექთნების ხელფასების ზრდა, ასევე რეგიონებში არსებული სასწრაფოს ბრიგადების ხელფასების ეტაპობრივი გათანაბრება თბილისში არსებულ ხელფასებთან;
  + რეფერალური მომსახურება - 40.0 მლნ ლარი (დაფინანსება გაზრდილია 10,0 მლნ ლარით);
  + ნარკომანიით დაავადებულ პაციენტთა მკურნალობა - 13.5 მლნ ლარი;
  + დიაბეტის მართვა - 27,0 მლნ ლარი, დაფინანსება გაზრდილია 5,1 მლნ ლარით და გათვალისწინებულია დიაბეტის მქონე ბავშვთა მუდმივი მონიტორინგისთვის საჭირო აპარატების შესყიდვა;
  + იშვიათი დაავადებების მქონე და მუდმივ ჩანაცვლებით მკურნალობას დაქვემდებარებულ პაციენტთა მკურნალობის პროგრამა პროექტის წინა ვარიანტთან შედარებით გაზრდილია 5,0 მლნ ლარით და ითვალისწინებს სპინალური ატროპიით დაავადებულ ბავშვთა მხარდაჭერას;
  + გათვალისწინებულია ახალი პროგრამა ღვიძლის და ძვლის ტვინის ტრანსპლანტაციის თანადაფინანსების მიზნით და მისი ასიგნებები განსაზღვრულია 5,0 მლნ ლარის ოდენობით.
* **სამედიცინო დაწესებულებათა რეაბილიტაცია და აღჭურვა** - 31.0 მლნ ლარი;
* **შრომისა და დასაქმების სისტემის რეფორმების პროგრამა** - 9,2 მლნ ლარი;
* **იძულებით გადაადგილებულ პირთა და მიგრანტთა ხელშეწყობა** - 102.2 მლნ ლარი;

*ამასთან, იძულებით გადაადგილებულ პირთა საცხოვრებელი სახლების მშენებლობისთვის საქართველოს რეგიონული განვითარებისა და ინფრასტრუქტურის სამინისტროს ასიგნებებში გათვალისწინებულია 12 მლნ ლარი. სულ დევნილთა საცხოვრებელი სახლებით უზრუნველყოფისა და მიგრანტთა ხელშეწყობისათვის გამოყოფილია ჯამურად 114,2 მლნ ლარი.*

**რეგიონული განვითარებისა და ინფრასტრუქტურის სამინისტროს** დაფინანსება განისაზღვრა 2 890.0 მლნ ლარით, რაც წინა ვერსიასთან შედარებით გაზრდილია 46.1 მლნ ლარით, მათ შორის, საბიუჯეტო სახსრების ნაწილში გათვალისწინებულია 1 603.8 მლნ ლარი, გრანტებში გათვალისწინებულია 22.9 მლნ ლარამდე, კრედიტებში გათვალისწინებულია 1 263.4 მლნ ლარამდე. ძირითადი პროგრამების მიხედვით ასიგნებები განისაზღვრა შემდეგი ოდენობით:

* **საგზაო ინფრასტრუქტურის გაუმჯობესების ღონისძიებები** - 1 832.9 მლნ ლარი, რაც ბიუჯეტის პროექტის პირველ წარდგენასთან შედარებით შემცირებულია 29.2 მლნ ლარით. მათ შორის თანხები ძირითადად მიიმართება შემდეგი საავტომობილო გზების მშენებლობა-რეკონსტრუქციაზე:
  + თბილისი-სენაკი-ლესელიძის საავტომობილო გზის ჩუმათელეთი-ხევის მონაკვეთის რეკონსტრუქცია-მშენებლობა (EIB, WB) – 80.0 მლნ ლარი;
  + თბილისი-სენაკი-ლესელიძის საავტომობილო გზის ხევი უბისას მონაკვეთის რეკონსტრუქცია - მშენებლობა (ADB) – 165.0 მლნ ლარი *(წინა ვერსიასთან შედარებით შემცირებულია კრედიტის ნაწილში 15.0 მლნ ლარით);*
  + თბილისი-სენაკი-ლესელიძის საავტომობილო გზის უბისა შორაპნის მონაკვეთის რეკონსტრუქცია-მშენებლობა (EIB) – 200.0 მლნ ლარი   
    *(წინა ვერსიასთან შედარებით შემცირებულია კრედიტის ნაწილში 30.0 მლნ ლარით);*
  + თბილისი-სენაკი-ლესელიძის საავტომობილო გზის შორაპანი არგვეთას მონაკვეთის რეკონსტრუქცია-მშენებლობა (ADB) – 120.0 მლნ ლარი;
  + აღმოსავლეთ-დასავლეთის ჩქაროსნული ავტომაგისტრალის დერეფნის გაუმჯობესების პროექტი (ზემო ოსიაური-რიკოთი) (EIB, WB) – 80.0 მლნ ლარი;
  + სამტრედია-გრიგოლეთის საავტომობილო გზის კმ 0-კმ 50 მონაკვეთის მოდერნიზაცია-მშენებლობა (EIB, EU) – 80.0 მლნ ლარი;
  + სენაკი-ფოთი-სარფის საავტომობილო გზის კმ48-კმ64 გრიგოლეთი-ჩოლოქის მონაკვეთის მშენებლობა (EIB) – 83.0 მლნ ლარი;
  + ქ. ბათუმის ახალი შემოვლითი გზა (ADB, AIIB) – 55.0 მლნ ლარი;
  + მცხეთა-სტეფანწმინდა-ლარსის საავტომობილო გზის ქვეშეთი-კობის მონაკვეთზე საავტომობილო გზის და გვირაბის მშენებლობა (ADB, EBRD) – 185.0 მლნ ლარი *(შემცირებულია 15.0 მლნ ლარით კრედიტის ნაწილში);*
  + თბილისი-ბაკურციხე-ლაგოდეხის საავტომობილო გზის ლოჭინი-საგარეჯოს მონაკვეთის მშენებლობა - 100 მლნ ლარი;
  + ბაღდათი-აბასთუმნის საავტომობილო გზის რეკონსტრუქცია-რეაბილიტაცია - 80.0 მლნ ლარი;
  + ბათუმი (ანგისა) - ახალციხის საავტომობილო გზის ხულო-ზარზმის მონაკვეთის რეაბილიტაცია-რეკონსტრუქცია (Kuwait Fund) – 40 მლნ ლარი;
  + ზემო იმერეთი (საჩხერე) - რაჭის დამაკავშირებელი საავტომობილო გზის რეკონსტრუქცია-მშენებლობა - 10.0 მლნ ლარი.
* **რეგიონული და მუნიციპალური ინფრასტრუქტურის რეაბილიტაცია** - 483.6 მლნ ლარი (წინა ვერსიასთან შედარებით გაზრდილია 19.7 მლნ ლარით, მათ შორის საბიუჯეტო სახსრების ნაწილში 15.0 მლნ ლარით, ხოლო კრედიტის ნაწილში 4.7 მლნ ლარით). პროგრამის ფარგლებში თანხები ძირითადად მიიმართება შემდეგი პროექტების განხორციელებაზე:
  + საქართველოს მუნიციპალური განვითარების ფონდის მიერ განსახორციელებელი ინფრასტრუქტურული პროექტები - 70.0 მლნ ლარი *(წინა ვერსიასთან შედარებით გაზრდილია 15.0 მლნ ლარით საბიუჯეტო სახსრების ნაწილში, ხოლო 4.7 მლნ ლარით კრედიტებში);*
  + განახლებული რეგიონების პროგრამა - 160 მლნ ლარი;
  + რეგიონალური და მუნიციპალური ინფრასტრუქტურის განვითარების პროექტი II (WB, WB-TF) – 60.0 მლნ ლარი;
  + საცხოვრებლად ვარგისი ქალაქების საინვესტიციო პროგრამა - 100.0 მლნ ლარი;
  + რეგიონალური განვითარების პროექტი III (მცხეთა-მთიანეთი და სამცხე-ჯავახეთი) (WB) – 80.0 მლნ ლარი;
  + საქართველოს ურბანული რეკონსტრუქციის და განვითარების პროექტი (EIB) – 1.5 მლნ ლარი;
  + სივრცითი დაგეგმარება და ურბანული განვითარება - 5.0 მლნ ლარი;
* **წყალმომარაგების ინფრასტრუქტურის აღდგენა-რეაბილიტაცია** - 399.9 მლნ ლარით, რაც წინა წარდგენასთან შედარებით გაზრდილია 20.0 მლნ ლარით საბიუჯეტო სახსრებში. მათ შორის გათვალისწინებულია:
  + ურბანული მომსახურების გაუმჯობესების პროგრამა (წყალმომარაგებისა და წყალარინების სექტორი) (ADB) – 97.0 მლნ ლარი;
  + რეგიონებში ინფრასტრუქტურული პროექტების მხარდაჭერის ღონისძიებები - 225.0 მლნ ლარი;
  + მდგრადი წყალმომარაგებისა და სანიტარული სექტორის განვითარების პროგრამა (ADB) – 11.9 მლნ ლარამდე;
  + იმერეთის და ყაზბეგის მუნიციპალიტეტებში კომუნალური ინფრასტრუქტურის გაუმჯობესება (KfW) – 15.0 მლნ ლარი;
  + ქალაქ ხაშურის და მიმდებარე დასახლებების წყალმომარაგებისა და წყალარინების სისტემების გაუმჯობესება (AFD) – 25.0 მლნ ლარი;
  + ქუთაისის წყალარინების პროექტი (EIB, EPTATF) – 6.0 მლნ ლარი;
  + რეგიონებში წყალმომარაგების მხარდაჭერის ღონისძიებები - 20.0 მლნ ლარი, რაც ბიუჯეტის წინა ვერსიაში არ იყო გათვალისწინებული.
* **მყარი ნარჩენების მართვის პროგრამა** - 49.5 მლნ ლარამდე;
* **ზოგადსაგანმანათლებლო ინფრასტრუქტურის მშენებლობა და რეაბილიტაცია** - 105.0 მლნ ლარი (წინა ვერსიასთან შედარებით გაზრდილია 30.0 მლნ ლარით);
* **იძულებით გადაადგილებული პირების მხარდაჭერა** - 12 მლნ ლარი (წინა ვერსიასთან შედარებით გაზრდილია 5.3 მლნ ლარით).

**განათლებისა და მეცნიერების სამინისტროს** დაფინანსება განისაზღვრა 1 659.8 მლნ ლარით, რაც ბიუჯეტის წინა ვერსიასთან შედარებით გაზრდილია 22.3 მლნ ლარით. მათ შორის თანხები ძირითადად მიიმართება შემდეგი პროგრამების განხორციელებაზე:

* სკოლამდელი და ზოგადი განათლება- 1 157.4 მლნ ლარამდე, რაც წინა ვერსიასთან შედარებით გაზრდილია 12.4 მლნ ლარით; მათ შორის გათვალისწინებულია:
  + ზოგადსაგანმანათლებლო სკოლების დაფინანსება - 985.0 მლნ ლარი, რაც წინა ვერსიასთან შედარებით გაზრდილია 10.0 მლნ ლარით. პროგრამის ფარგლებში გათვალისწინებულია სტატუსის მქონე მასწავლებელების სახელფასო დანამატის ზრდა 100 ლარით 2022 წლის იანვრიდან;
  + მასწავლებელთა პროფესიული განვითარების ხელშეწყობა - 10.2 მლნ ლარამდე;
  + უსაფრთხო საგანმანათლებლო გარემოს უზრუნველყოფა - 23.4 მლნ ლარამდე (წინა ვერსიასთან შედარებით გაზრდილია 2.4 მლნ ლარით);
  + წარმატებულ მოსწავლეთა წახალისება - 1,2 მლნ ლარამდე;
  + მოსწავლეების სახელმძღვანელოებით უზრუნველყოფა - 28.3 მლნ ლარი;
  + საჯარო სკოლის მოსწავლეების ტრანსპორტით უზრუნველყოფა - 24.9 მლნ ლარამდე;
  + პროგრამა "ჩემი პირველი კომპიუტერი" – 59.2 მლნ ლარი და სხვა;
* პროფესიული განათლება - 68.9 მლნ ლარი;
* უმაღლესი განათლება - 142.4 მლნ ლარი (წინა ვერსიასთან შედარებით გაზრდილია 1.4 მლნ ლარამდე);
* მეცნიერებისა და სამეცნიერო კვლევების ხელშეწყობა - 66.6 მლნ ლარამდე (წინა ვერსიასთან შედარებით გაზრდილია 508,6 ათასი ლარით);
* ინკლუზიური განათლება - 34.9 მლნ ლარი;
* ინფრასტრუქტურის განვითარება - 115.1 მლნ ლარამდე. მათ შორის:
  + ზოგადსაგანმანათლებლო დაწესებულებების ინფრასტრუქტურის განვითარება - 59.1 მლნ ლარამდე (საქართველოს რეგიონული განვითარებისა და ინფრასტრუქტურის სამინისტროს ასიგნებებში გათვალისწინებულ ასიგნებებთან ერთად გათვალისწინებულია 134.0 მლნ ლარამდე);
  + პროფესიული საგანმანათლებლო დაწესებულებების ინფრასტრუქტურის განვითარება - 45.0 მლნ ლარი (მათ შორის, გათვალისწინებულია „პროფესიული განათლება I (KFW) პროგრამის ფარგლებში განსაზღვრული სახსრები);
  + უმაღლესი საგანმანათლებლო და სამეცნიერო დაწესებულებების ინფრასტრუქტურის განვითარება - 5.0 მლნ ლარი.

**კულტურის, სპორტისა და ახალგაზრდობის სამინისტროს** დაფინანსება განისაზღვრა 356.8 მლნ ლარით, რაც ბიუჯეტის პირველ წარდგენასთან შედარებით გაზრდილია 13.8 მლნ ლარით. სამინისტროს ფარგლებში თანხები ძირითადად მიიმართება შემდეგი პროგრამების განხორციელებაზე:

* კულტურის სფეროში უმაღლესი საგანმანათლებლო დაწესებულებების დაფინანსება -17.0 მლნ ლარზე მეტი *(წინა ვერსიასთან შედარებით გაზრდილია 4.0 მლნ ლარით);*
* ინფრასტრუქტურის განვითარება - 42.0 მლნ ლარი *(წინა ვერსიასთან შედარებით შემცირებულია 2.0 მლნ ლარით);*
* სახელოვნებო და სასპორტო დაწესებულებების ხელშეწყობა - 7.1 მლნ ლარი;
* კულტურის განვითარების ხელშეწყობა - 82.7 მლნ ლარი *(წინა ვერსიასთან შედარებით გაზრდილია 7.0 მლნ ლარით);*
* კულტურული მემკვიდრეობის დაცვა და სამუზეუმო სისტემის სრულყოფა - 37.6 მლნ ლარი;
* მასობრივი და მაღალი მიღწევების სპორტის განვითარება და პოპულარიზაცია - 133.9 მლნ ლარი *(წინა ვერსიასთან შედარებით გაზრდილია 3.0 მლნ ლარზე მეტით)*;
* კულტურისა და სპორტის მოღვაწეთა სოციალური დაცვისა და ხელშეწყობის ღონისძიებები - 23.4 მლნ ლარი *(წინა ვერსიასთან შედარებით გაზრდილია 200.0 ათასი ლარით)*;
* ახალგაზრდობის ხელშეწყობა - 4.5 მლნ ლარამდე *(წინა ვერსიასთან შედარებით გაზრდილია 1.1 მლნ ლარამდე)*.

**გარემოს დაცვისა და სოფლის მეურნეობის სამინისტროს** დაფინანსება შეადგენს 593.1 მლნ ლარს, რაც ბიუჯეტის წინა წარდგენასთან შედარებით გაზრდილია 16,1 მლნ ლარამდე. გამოყოფილი თანხის ფარგლებში გათვალისწინებულია:

* სურსათის უვნებლობა, მცენარეთა დაცვა და ეპიზოოტიური კეთილსაიმედოობა - 60.8 მლნ ლარი *(წინა ვერსიასთან შედარებით გაზრდილია 6.3 მლნ ლარამდე);*
* მევენახეობა-მეღვინეობის განვითარება - 84.8 მლნ ლარამდე.
* ერთიანი აგროპროექტი - 261.7 მლნ ლარი (რაც წინა ვერსიასთან შედარებით გაზრდილია 4.0 მლნ ლარზე მეტით). მათ შორის გათვალისწინებულია:
  + შეღავათიანი აგროკრედიტები - 121.0 მლნ ლარი;
  + აგროდაზღვევა - 12.0 მლნ ლარი;
  + დანერგე მომავალი - 27.0 მლნ ლარი;
  + აგროსექტორის განვითარების ხელშეწყობა - 21.7 მლნ ლარი (წინა ვერსიასთან შედარებით გაზრდილია 3.0 მლნ ლარით გრანტების ნაწილში);
* სამელიორაციო სისტემების მოდერნიზაცია - 92.0 მლნ ლარი;
* გარემოსდაცვითი ზედამხედველობა - 19.9 მლნ ლარი (წინა ვერსიასთან შედარებით გაზრდილია 1.7 მლნ ლარით);
* დაცული ტერიტორიების სისტემის ჩამოყალიბება და მართვა - 27.6 მლნ ლარამდე (წინა ვერსიასთან შედარებით გაზრდილია 550.0 ათასი ლარით);
* სატყეო სისტემის ჩამოყალიბება და მართვა - 10.5 მლნ ლარამდე (წინა ვერსიასთან შედარებით გაზრდილია 740.8 ათასი ლარით);
* მიწის მდგრადი მართვისა და მიწათსარგებლობის მონიტორინგის სახელმწიფო პროგრამა - 3.1 მლნ ლარამდე.

**ეკონომიკისა და მდგრადი განვითარების სამინისტროსათვის** გათვალისწინებულია 777.4 მლნ ლარი, რაც ბიუჯეტის პირველ წარდგენასთან შედარებით გაზრდილია 36.4 მლნ ლარით. მათ შორის გათვალისწინებულია:

* მოსახლეობის გაზიფიცირებისთვის - 73.6 მლნ ლარამდე (წინა ვერსიასთან შედარებით გაზრდილია 20.0 მლნ ლარით);
* მეწარმეობის განვითარება - 273.5 მლნ ლარამდე, რომელიც ითვალისწინებს 2021 წლის სექტემბრიდან მეწარმეობის ხელშეწყობის გაფართოებულ პროგრამებს. პროგრამა ნაწილობრივ ფინანსდება მსოფლიო ბანკის მიერ და 2022 წელს ბანკის რესურსი შეადგენს 45.0 მლნ ლარს;
* მთის კურორტების განვითარება - 120.0 მლნ ლარი, თანხები გათვალისწინებულია 2023 წლის მსოფლიო ჩემპიონატისთვის საჭირო ინფრასტრუქტურის და ჰაწვალის ახალი საბაგიროს მშენებლობისთვის;
* ტურიზმის განვითარების ხელშეწყობა - 22.9 მლნ ლარი;
* საქართველოში ინოვაციებისა და ტექნოლოგიების განვითარება - 52,7 მლნ ლარამდე, წინა ვერსიასთან შედარებით გაზრდილია 15.0 მლნ ლარზე მეტით.
* ინტერნეტიზაციის (Log-in Georgia (WB)) პროექტისთვის - 34,0 მლნ ლარამდე;
* ელექტროგადამცემი ხაზების მშენებლობა-რეაბილიტაცია - 80,2 მლნ ლარი;

**საქართველოს ფინანსთა სამინისტროს** დაფინანსება შეადგენს 105.4 მლნ ლარს, რაც წინა ვერსიასთან შედარებით გაზრდილია 12.4 მლნ ლარზე მეტით;

**იუსტიციის სამინისტროსთვის** გათვალისწინებულია 295.6 მლნ ლარამდე (წინა ვერსიასთან შედარებით გაზრდილია 27.2 მლნ ლარამდე), მათ შორის გათვალისწინებულია პენიტენციური სისტემის მართვისთვის (ბრალდებულთა/მსჯავრდებულთა ყოფითი პირობების გაუმჯობესება, ინფრასტრუქტურის გაუმჯობესება და სხვა) 193.1 მლნ ლარზე მეტი (წინა ვერსიასთან შედარებით გაზრდილია 21,6 მლნ ლარზე მეტით), მიწის რეგისტრაციის ხელშეწყობისთვის და მიწის ბაზრის განვითარებისთვის გათვალისწინებულია 25.0 მლნ ლარი (გაზრდილია 2.5 მლნ ლარით), ხოლო იუსტიციის სახლის მომსახურებათა განვითარება და ხელმისაწვდომობის პროგრამის დაფინანსებისათვის - 6.3 მლნ ლარი.

**საგარეო საქმეთა სამინისტროსთვის** გათვალისწინებულია 176.6 მლნ ლარი (წინა ვერსიასთან შედარებით გაზრდილია 1.1 მლნ ლარზე მეტით);

**თავდაცვის სამინისტროსთვის** გათვალისწინებულია 962.4 მლნ ლარი (წინა ვერსიასთან შედარებით გაზრდილია 44.4 მლნ ლარზე მეტით);

**შინაგან საქმეთა სამინისტროსთვის** გათვალისწინებულია 865.0 მლნ ლარი (წინა ვერსიასთან შედარებით გაზრდილია 65.0 მლნ ლარით);

**საქართველოს სახელმწიფო უსაფრთხოების სამსახურისთვის** გათვალისწინებულია 148.7 მლნ ლარი (წინა ვერსიასთან შედარებით გაზრდილია 8.7 მლნ ლარით);

**საქართველოს პროკურატურისთვის** გათვალისწინებულია 45.3 მლნ ლარამდე;

**სამამართლო სისტემისთვის** გათვალისწინებულია ჯამში 124,9 მლნ ლარი (რაც წინა ვერსიასთან შედარებით გაზრდილია 9.1 მლნ ლარით). მათ შორის:

* საკონსტიტუციო სასამართლო - 5.0 მლნ ლარამდე;
* უზენაესი სასამართლო - 14,0 მლნ ლარამდე;
* საერთო სასამართლოები - 99,1 მლნ ლარზე მეტი;
* იუსტიციის უმაღლესი საბჭო - 6,8 მლნ ლარზე მეტი;

**საქართველოს სახელმწიფო დაცვის სპეციალური სამსახურისთვის** გათვალისწინებულია 65.3 მლნ ლარი, რაც წინა ვერსიასთან შედარებით გაზრდილია 4,9 მლნ ლარით;

**სახალხო დამცველის აპარატისთვის** გათვალისწინებულია 8.9 მლნ ლარი;

**იურიდიული დახმარების სამსახურისთვის** გათვალისწინებულია 8.2 მლნ ლარამდე;

**სახელმწიფო ინსპექტორის სამსახურისთვის** გათვალისწინებულია 11.3 მლნ ლარი;

**ეროვნული უსაფრთხოების საბჭოს აპარატის** დაფინანსება შეადგენს 3.4 მლნ ლარზე მეტი.

**საქართველოს პარლამენტი და მასთან არსებული ორგანიზაციების** დაფინანსება შეადგენს 68,0 მლნ ლარზე მეტს (წინა ვერსიასთან შედარებით გაზრდილია 3,3 მლნ ლარამდე);

**სახელმწიფო აუდიტის სამსახურისთვის** გათვალისწინებულია 18,5 მლნ ლარამდე (წინა ვერსიასთან შედარებით გაზრდილია 1.4 მლნ ლარამდე);

**ცენტრალური საარჩევნო კომისიის** დაფინანსება შეადგენს 31,5 მლნ ლარამდე (წინა ვერსიასთან შედარებით გაზრდილია 1.1 მლნ ლარამდე);

**მთავრობის ადმინისტრაციის** დაფინანსება შეადგენს 17,2 მლნ ლარზე მეტი;

**პრეზიდენტის ადმინისტრაციისთვის** გათვალისწინებულია 8,8 მლნ ლარი;

**სახელმწიფო რწმუნებულების ადმინისტრაციების** დაფინანსება ჯამში შეადგენს 7.1 მლნ ლარამდე, რაც წინა ვერსიასთან შედარებით გაზრდილია 408.8 ათასი ლარით;

**საერთო-სახელმწიფოებრივი მნიშვნელობის გადასახდელების** მთლიანი მოცულობა შეადგენს 3 394.7 მლნ ლარამდე, მათ შორის:

* საგარეო სახელმწიფო ვალდებულებების მომსახურება და დაფარვა - 1 440.0 მლნ ლარი;
* საშინაო სახელმწიფო ვალდებულებების მომსახურება და დაფარვა - 565.0 მლნ ლარი;
* საქართველოს მთავრობის სარეზერვო ფონდი - 50.0 მლნ ლარი;
* წინა წლებში წარმოქმნილი დავალიანების დაფარვისა და სასამართლო გადაწყვეტილებების აღსრულების ფონდი - 50.0 მლნ ლარი;
* საქართველოს რეგიონებში განსახორციელებელი პროექტების ფონდი - 300.0 მლნ ლარი;
* 2020-2022 წლების საპილოტე რეგიონების ინტეგრირებული განვითარების პროგრამის ფარგლებში შერჩეული პროექტების დაფინანსება მუნიციპალიტეტებში (ევროკავშირის გრანტის ფარგლებში) – 160,0 მლნ ლარი;
* მაღალმთიანი დასახლებების განვითარების ფონდი - 20.0 მლნ ლარი;
* დაგროვებითი საპენსიო სქემის თანადაფინანსება - 250.0 მლნ ლარი;
* საერთაშორისო პარტნიორებთან თანამშრომლობით მუნიციპალიტეტებში დაგეგმილი რეფორმების ფინანსური მხარდაჭერა - 10.0 მლნ ლარი;
* დონორების მიერ დაფინანსებული საერთო-სახელმწიფოებრივი გადასახდელებისთვის გათვალისწინებულია 318.9 მლნ ლარამდე. მათ შორის:
  + თბილისის მყარი ნარჩენების მართვის პროექტი (EBRD) – 35.5 მლნ ლარი;
  + თბილისის მეტროს პროექტი (EBRD) – 141.0 მლნ ლარი;
  + აჭარის სოფლების წყალმომარაგებისა და წყალარინების პროგრამა, საქართველო (EU, KfW) – 35.0 მლნ ლარი;
  + თბილისის ავტობუსების პროექტი (ფაზა II) (EBRD) – 95.0 მლნ ლარი;
  + აჭარის მყარი ნარჩენების პროექტი (EBRD, SIDA) – 1.4 მლნ ლარი;
  + ბათუმის ავტობუსების პროექტი (E5P, EBRD) – 1.0 მლნ ლარზე მეტი;
* ავტონომიური რესპუბლიკებისა და ადგილობრივი თვითმმართველი ერთეულებისათვის გადასაცემი ტრანსფერები - 227.0 მლნ ლარი (წინა ვერსიასთან შედარებით გაზრდილია 1.0 მლნ ლარით, გაზრდილია აფხაზეთის ა/რ-თვის გადასაცემი სპეციალურ ტრანსფერი), მათ შორის ქ. თბილისის მუნიციპალიტეტის კაპიტალური პროექტების დაფინანსება შეადგენს 175,5 მლნ ლარს.

მუნიციპალიტეტების მიერ დღგ-ის სახით მისაღები შემოსავლები პროგნოზირებულია 1 258.6 მლნ ლარის (ჯამური დღგ-ის 19%) ოდენობით (წინა ვერსიასთან შედარებით გაზრდილია 1.4 მლნ ლარით) და ნაწილდება საქართველოს საბიუჯეტო კოდექსით დადგენილი წესით.

დამატებული ღირებულების გადასახადის (დღგ) პროგნოზის განაწილების შედეგად მუნიციპალიტეტების მიერ მისაღები შემოსავლების განაწილება:

| **მუნიციპალიტეტების დასახელება** | **დამატებული ღირებულების გადასახადის განაწილება** | |
| --- | --- | --- |
| **დღგ-ის 19%-ის განაწილება** | **დღგ-ის საორიენტაციო მოცულობა** |
| ქალაქ თბილისის მუნიციპალიტეტი | 43,09% | 542 368,2 |
| ქალაქ ბათუმის მუნიციპალიტეტი | 3,75% | 47 162,6 |
| ქობულეთის მუნიციპალიტეტი | 1,35% | 16 936,2 |
| ხელვაჩაურის მუნიციპალიტეტი | 0,93% | 11 669,8 |
| ქედის მუნიციპალიტეტი | 0,88% | 11 122,6 |
| შუახევის მუნიციპალიტეტი | 0,04% | 455,1 |
| ხულოს მუნიციპალიტეტი | 0,31% | 3 950,1 |
| ახმეტის მუნიციპალიტეტი | 0,95% | 11 987,9 |
| გურჯაანის მუნიციპალიტეტი | 1,25% | 15 671,3 |
| დედოფლისწყაროს მუნიციპალიტეტი | 0,20% | 2 520,9 |
| თელავის მუნიციპალიტეტი | 1,42% | 17 845,4 |
| ლაგოდეხის მუნიციპალიტეტი | 1,04% | 13 058,8 |
| საგარეჯოს მუნიციპალიტეტი | 1,14% | 14 299,7 |
| სიღნაღის მუნიციპალიტეტი | 0,55% | 6 861,4 |
| ყვარლის მუნიციპალიტეტი | 0,59% | 7 456,5 |
| ქალაქ ქუთაისის მუნიციპალიტეტი | 3,48% | 43 791,7 |
| ჭიათურის მუნიციპალიტეტი | 1,08% | 13 641,6 |
| ტყიბულის მუნიციპალიტეტი | 0,52% | 6 555,1 |
| წყალტუბოს მუნიციპალიტეტი | 1,14% | 14 346,3 |
| ბაღდათის მუნიციპალიტეტი | 0,56% | 7 031,7 |
| ვანის მუნიციპალიტეტი | 0,58% | 7 237,8 |
| ზესტაფონის მუნიციპალიტეტი | 1,27% | 15 995,5 |
| თერჯოლის მუნიციპალიტეტი | 0,81% | 10 169,1 |
| სამტრედიის მუნიციპალიტეტი | 1,01% | 12 756,1 |
| საჩხერის მუნიციპალიტეტი | 1,21% | 15 167,1 |
| ხარაგაულის მუნიციპალიტეტი | 0,54% | 6 815,9 |
| ხონის მუნიციპალიტეტი | 0,56% | 7 035,6 |
| ქალაქ ფოთის მუნიციპალიტეტი | 0,49% | 6 186,3 |
| ზუგდიდის მუნიციპალიტეტი | 2,42% | 30 432,8 |
| აბაშის მუნიციპალიტეტი | 0,51% | 6 461,0 |
| მარტვილის მუნიციპალიტეტი | 0,81% | 10 139,7 |
| მესტიის მუნიციპალიტეტი | 0,48% | 6 091,4 |
| სენაკის მუნიციპალიტეტი | 0,92% | 11 559,5 |
| ჩხოროწყუს მუნიციპალიტეტი | 0,55% | 6 907,5 |
| წალენჯიხის მუნიციპალიტეტი | 0,63% | 7 966,8 |
| ხობის მუნიციპალიტეტი | 0,47% | 5 916,0 |
| გორის მუნიციპალიტეტი | 3,39% | 42 681,1 |
| კასპის მუნიციპალიტეტი | 0,82% | 10 343,9 |
| ქარელის მუნიციპალიტეტი | 1,05% | 13 262,5 |
| ხაშურის მუნიციპალიტეტი | 1,32% | 16 655,2 |
| ქალაქ რუსთავის მუნიციპალიტეტი | 2,98% | 37 481,7 |
| ბოლნისის მუნიციპალიტეტი | 0,13% | 1 592,8 |
| გარდაბნის მუნიციპალიტეტი | 0,27% | 3 413,1 |
| დმანისის მუნიციპალიტეტი | 0,71% | 8 990,5 |
| თეთრიწყაროს მუნიციპალიტეტი | 0,72% | 9 089,3 |
| მარნეულის მუნიციპალიტეტი | 1,68% | 21 169,8 |
| წალკის მუნიციპალიტეტი | 0,20% | 2 556,6 |
| ლანჩხუთის მუნიციპალიტეტი | 0,74% | 9 281,9 |
| ოზურგეთის მუნიციპალიტეტი | 1,45% | 18 289,8 |
| ჩოხატაურის მუნიციპალიტეტი | 0,44% | 5 500,5 |
| ადიგენის მუნიციპალიტეტი | 0,62% | 7 828,5 |
| ასპინძის მუნიციპალიტეტი | 0,10% | 1 206,0 |
| ახალქალაქის მუნიციპალიტეტი | 0,09% | 1 183,2 |
| ახალციხის მუნიციპალიტეტი | 1,25% | 15 725,2 |
| ბორჯომის მუნიციპალიტეტი | 0,14% | 1 774,8 |
| ნინოწმინდის მუნიციპალიტეტი | 0,40% | 5 075,7 |
| დუშეთის მუნიციპალიტეტი | 0,70% | 8 780,5 |
| თიანეთის მუნიციპალიტეტი | 0,57% | 7 225,7 |
| მცხეთის მუნიციპალიტეტი | 0,60% | 7 520,2 |
| ყაზბეგის მუნიციპალიტეტი | 0,01% | 159,3 |
| ამბროლაურის მუნიციპალიტეტი | 0,66% | 8 326,5 |
| ლენტეხის მუნიციპალიტეტი | 0,38% | 4 809,9 |
| ონის მუნიციპალიტეტი | 0,44% | 5 579,2 |
| ცაგერის მუნიციპალიტეტი | 0,60% | 7 525,7 |
| **სულ ჯამი** | **100%** | **1 258 600,0** |

**მხარჯავი დაწესებულებების მიხედვით სახელმწიფო ბიუჯეტის ასიგნებები შემდეგნაირად განისაზღვრება:**

**/ათასი ლარი/**

| **პროგრამული კოდი** | **დასახელება** | **2022 წლის პროექტი** |
| --- | --- | --- |
|  | **სულ ჯამი** | **18 839 049,0** |
|  | **სამინისტროები** | **14 702 554,0** |
| 22 00 | შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი | 3 130,0 |
| 23 00 | საქართველოს ფინანსთა სამინისტრო | 105 404,8 |
| 24 00 | საქართველოს ეკონომიკისა და მდგრადი განვითარების სამინისტრო | 777 404,9 |
| 25 00 | საქართველოს რეგიონული განვითარებისა და ინფრასტრუქტურის სამინისტრო | 2 890 025,0 |
| 26 00 | საქართველოს იუსტიციის სამინისტრო | 295 568,4 |
| 27 00 | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო | 6 017 275,8 |
| 28 00 | საქართველოს საგარეო საქმეთა სამინისტრო | 176 603,6 |
| 29 00 | საქართველოს თავდაცვის სამინისტრო | 962 431,4 |
| 30 00 | საქართველოს შინაგან საქმეთა სამინისტრო | 865 000,0 |
| 31 00 | საქართველოს გარემოს დაცვისა და სოფლის მეურნეობის სამინისტრო | 593 071,4 |
| 32 00 | საქართველოს განათლებისა და მეცნიერების სამინისტრო | 1 659 835,9 |
| 33 00 | საქართველოს კულტურის, სპორტისა და ახალგაზრდობის სამინისტრო | 356 802,8 |
|  | **სხვა უწყებები** | **741 845,0** |
| 01 00 | საქართველოს პარლამენტი და მასთან არსებული ორგანიზაციები | 68 035,9 |
| 02 00 | საქართველოს პრეზიდენტის ადმინისტრაცია | 8 792,4 |
| 03 00 | საქართველოს ბიზნესომბუდსმენის აპარატი | 752,9 |
| 04 00 | საქართველოს მთავრობის ადმინისტრაცია | 17 220,0 |
| 05 00 | სახელმწიფო აუდიტის სამსახური | 18 491,3 |
| 06 00 | საქართველოს ცენტრალური საარჩევნო კომისია | 31 489,1 |
| 07 00 | საქართველოს საკონსტიტუციო სასამართლო | 4 950,0 |
| 08 00 | საქართველოს უზენაესი სასამართლო | 13 950,0 |
| 09 00 | საერთო სასამართლოები | 99 120,0 |
| 10 00 | საქართველოს იუსტიციის უმაღლესი საბჭო | 6 840,0 |
| 11 00 | სახელმწიფო რწმუნებულის ადმინისტრაცია აბაშის, ზუგდიდის, მარტვილის, მესტიის, სენაკის, ჩხოროწყუს, წალენჯიხის, ხობის მუნიციპალიტეტებსა და ქალაქ ფოთის მუნიციპალიტეტში | 952,5 |
| 12 00 | სახელმწიფო რწმუნებულის ადმინისტრაცია ლანჩხუთის, ოზურგეთისა და ჩოხატაურის მუნიციპალიტეტებში | 725,0 |
| 13 00 | სახელმწიფო რწმუნებულის ადმინისტრაცია ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონის მუნიციპალიტეტებსა და ქალაქ ქუთაისის მუნიციპალიტეტში | 844,5 |
| 14 00 | სახელმწიფო რწმუნებულის ადმინისტრაცია ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღისა და ყვარლის მუნიციპალიტეტებში | 810,5 |
| 15 00 | სახელმწიფო რწმუნებულის ადმინისტრაცია დუშეთის, თიანეთის, მცხეთისა და ყაზბეგის მუნიციპალიტეტებში | 694,4 |
| 16 00 | სახელმწიფო რწმუნებულის ადმინისტრაცია ამბროლაურის, ლენტეხის, ონისა და ცაგერის მუნიციპალიტეტებში | 686,0 |
| 17 00 | სახელმწიფო რწმუნებულის ადმინისტრაცია ადიგენის, ასპინძის, ახალციხის, ახალქალაქის, ბორჯომისა და ნინოწმინდის მუნიციპალიტეტებში | 694,8 |
| 18 00 | სახელმწიფო რწმუნებულის ადმინისტრაცია ბოლნისის, გარდაბნის, დმანისის, თეთრი წყაროს, მარნეულის, წალკის მუნიციპალიტეტებსა და ქალაქ რუსთავის მუნიციპალიტეტში | 959,0 |
| 19 00 | სახელმწიფო რწმუნებულის ადმინისტრაცია გორის, კასპის, ქარელისა და ხაშურის მუნიციპალიტეტებში | 706,5 |
| 20 00 | საქართველოს სახელმწიფო უსაფრთხოების სამსახური | 148 700,0 |
| 21 00 | საქართველოს პროკურატურა | 45 270,0 |
| 34 00 | საქართველოს დაზვერვის სამსახური | 15 400,0 |
| 35 00 | სსიპ - საჯარო სამსახურის ბიურო | 1 705,0 |
| 36 00 | სსიპ - იურიდიული დახმარების სამსახური | 8 170,5 |
| 37 00 | სსიპ - ვეტერანების საქმეთა სახელმწიფო სამსახური | 8 995,0 |
| 38 00 | სსიპ – საქართველოს ფინანსური მონიტორინგის სამსახური | 2 292,0 |
| 39 00 | ა(ა)იპ - საქართველოს სოლიდარობის ფონდი | 278,6 |
| 40 00 | საქართველოს სახელმწიფო დაცვის სპეციალური სამსახური | 65 288,5 |
| 41 00 | საქართველოს სახალხო დამცველის აპარატი | 8 869,0 |
| 42 00 | სსიპ – საზოგადოებრივი მაუწყებელი | 82 180,0 |
| 43 00 | სსიპ - საქართველოს კონკურენციის ეროვნული სააგენტო | 3 430,0 |
| 44 00 | ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაცია - სამხრეთ ოსეთის ადმინისტრაცია | 2 636,0 |
| 45 00 | საქართველოს საპატრიარქო | 25 000,0 |
| 46 00 | სსიპ – ლევან სამხარაულის სახელობის სასამართლო ექსპერტიზის ეროვნული ბიურო | 7 000,0 |
| 47 00 | სსიპ – საქართველოს სტატისტიკის ეროვნული სამსახური – საქსტატი | 12 968,0 |
| 48 00 | სსიპ - საქართველოს მეცნიერებათა ეროვნული აკადემია | 4 434,0 |
| 49 00 | საქართველოს სავაჭრო-სამრეწველო პალატა | 1 602,0 |
| 50 00 | სსიპ - რელიგიის საკითხთა სახელმწიფო სააგენტო | 5 388,8 |
| 51 00 | სახელმწიფო ინსპექტორის სამსახური | 11 300,0 |
| 52 00 | სსიპ - სახელმწიფო ენის დეპარტამენტი | 543,8 |
| 53 00 | სსიპ - საჯარო და კერძო თანამშრომლობის სააგენტო | 269,0 |
| 54 00 | ეროვნული უსაფრთხოების საბჭოს აპარატი | 3 410,0 |
| **55 00** | **საერთო-სახელმწიფოებრივი მნიშვნელობის გადასახდელები** | **3 394 650,0** |
| 55 01 | საგარეო სახელმწიფო ვალდებულებების მომსახურება და დაფარვა | 1 440 000,0 |
| 55 02 | საშინაო სახელმწიფო ვალდებულებების მომსახურება და დაფარვა | 565 000,0 |
| 55 03 | საერთაშორისო საფინანსო ორგანიზაციებთან თანამშრომლობიდან გამომდინარე ვალდებულებები | 2 800,0 |
| 55 04 | ავტონომიური რესპუბლიკებისა და მუნიციპალიტეტებისთვის გადასაცემი ტრანსფერები | 227 000,0 |
| 55 05 | საქართველოს მთავრობის სარეზერვო ფონდი | 50 000,0 |
| 55 06 | წინა წლებში წარმოქმნილი დავალიანების დაფარვისა და სასამართლო გადაწყვეტილებების აღსრულების ფონდი | 50 000,0 |
| 55 07 | საქართველოს რეგიონებში განსახორციელებელი პროექტების ფონდი | 300 000,0 |
| 55 08 | მაღალმთიანი დასახლებების განვითარების ფონდი | 20 000,0 |
| 55 09 | საქართველოს სახელმწიფო ჯილდოებისათვის დაწესებული ერთდროული ფულადი პრემიების გაცემის ფინანსური უზრუნველყოფა | 200,0 |
| 55 10 | საერთაშორისო ხელშეკრულებებიდან გამომდინარე საოპერაციო ხარჯებისა და სხვა ვალდებულებების თანადაფინანსება | 750,0 |
| 55 11 | დაგროვებითი საპენსიო სქემის თანადაფინანსება | 250 000,0 |
| 55 12 | საერთაშორისო პარტნიორებთან თანამშრომლობით მუნიციპალიტეტებში დაგეგმილი რეფორმების ფინანსური მხარდაჭერა | 10 000,0 |
| 55 13 | დონორების მიერ დაფინანსებული საერთო-სახელმწიფოებრივი გადასახდელები | 318 900,0 |
| 55 14 | 2020-2022 წლების საპილოტე რეგიონების ინტეგრირებული განვითარების პროგრამის ფარგლებში შერჩეული პროექტების დაფინანსება მუნიციპალიტეტებში | 160 000,0 |

**საქართველოს სახელმწიფო ბიუჯეტის ხარჯებისა და არაფინანსური აქტივების ზრდა ფუნქციონალურ ჭრილში**

* *საერთო დანიშნულების სახელმწიფო მომსახურება - 2 112.2 მლნ ლარი;*
* *თავდაცვა - 1 011.2 მლნ ლარი;*
* *საზოგადოებრივი წესრიგი და უსაფრთხოება - 1 464.6 მლნ ლარი;*
* *ეკონომიკური საქმიანობა - 3 618.1 მლნ ლარი;*
* *გარემოს დაცვა - 120.9 მლნ ლარი;*
* *საბინაო-კომუნალური მეურნეობა - 289.2 მლნ ლარი;*
* *ჯანმრთელობის დაცვა - 1 852.9 მლნ ლარი;*
* *დასვენება, კულტურა და რელიგია - 407.7 მლნ ლარი;*
* *განათლება - 1 816.5 მლნ ლარი;*
* *სოციალური დაცვა - 4 449.8 მლნ ლარი;*

**„საქართველოს 2022 წლის სახელმწიფო ბიუჯეტის შესახებ“ საქართველოს კანონის პროექტთან ერთად წარმოდგენილია:**

1. ინფორმაცია ,,საქართველოს 2022 წლის სახელმწიფო ბიუჯეტის შესახებ“ საქართველოს კანონის პროექტზე საქართველოს პარლამენტის საფინანსო-საბიუჯეტო კომიტეტის რეკომენდაციების გათვალისწინების შესაძლებლობის შესახებ“
2. ქვეყნის ძირითადი მონაცემებისა და მიმართულებების დოკუმენტი (2022-2025 წლები);
3. 2022-2025 წლების ძირითადი ეკონომიკური და ფინანსური ინდიკატორები (საბაზო, ოპტიმიტური და პესიმისტური სცენარები);
4. მაკროეკონომიკური სცენარების ანალიზი;
5. ძირითადი ეკონომიკური და ფინანსური ინდიკატორების განახლებული საშუალოვადიანი პროგნოზების შედარება წინა პროგნოზებთან და ფისკალური პარამეტრების კანონმდებლობით გათვალისწინებულ ზღვრებში დაბრუნების გეგმა;
6. პროგრამული ბიუჯეტის დანართი;
7. კაპიტალური ბიუჯეტის დანართი;
8. ინფორმაცია ფისკალური რისკების შესახებ;
9. ინფორმაცია მთავრობის ვალის შესახებ;
10. მთავრობის ვალის მდგრადობის ანალიზი (2021-2030 წლები);
11. ინფორმაცია ცენტრალური ბიუჯეტის და პროგრამების განმკარგავი საბიუჯეტო ორგანიზაციების შესახებ;
12. ინფორმაცია ბიუჯეტით გათვალისწინებული „სხვა ხარჯები“-ს მუხლით დაგეგმილი ღონისძიებების შესახებ.

ამ ეტაპზე წარმოდგენილია 2022 წლის სახელმწიფო ბიუჯეტის პროექტის გადამუშავებული ვერსია. კანონპროექტს თან ახლავს ინფორმაცია ,,საქართველოს 2022 წლის სახელმწიფო ბიუჯეტის შესახებ“ საქართველოს კანონის პროექტზე საქართველოს პარლამენტის საფინანსო-საბიუჯეტო კომიტეტის რეკომენდაციების გათვალისწინების შესაძლებლობის შესახებ“, რომლის მიხედვითაც გამოთქმული რეკომენდაციების უმეტესი ნაწილი გათვალისწინებულია. კანონპროექტის განხილვა გაგრძელდება საქართველოს პარლამენტში. საქართველოს სამინისტროების წარმომადგენლებთან შემდგომი მუშობის და განხილვების შედეგად მომზადდება კანონპროექტის საბოლოო ვერსია, რომელიც წარედგინება საქართველოს პარლამენტს დასამტკიცებლად.

**ა.დ) კანონპროექტის კავშირი სამთავრობო პროგრამასთან და შესაბამის სფეროში არსებულ სამოქმედო გეგმასთან, ასეთის არსებობის შემთხვევაში (საქართველოს მთავრობის მიერ ინიცირებული კანონპროექტის შემთხვევაში):**

კანონპროექტი შეესაბამება საქართველოს მთავრობის მიერ შემუშავებულ 2021-2024 წლების სამთავრობო პროგრამას.

**ა.ე) კანონპროექტის ძალაში შესვლის თარიღის შერჩევის პრინციპი, ხოლო კანონისთვის უკუძალის მინიჭების შემთხვევაში − აღნიშნულის თაობაზე შესაბამისი დასაბუთება:**

კანონპროექტის ამოქმედება გათვალისწინებულია კანონის გამოქვეყნებისთანავე.

**ა.ვ) კანონპროექტის დაჩქარებული წესით განხილვის მიზეზები და შესაბამისი დასაბუთება (თუ ინიციატორი ითხოვს კანონპროექტის დაჩქარებული წესით განხილვას):**

ასეთი არ არსებობს.

**ბ) კანონპროექტის ფინანსური გავლენის შეფასება საშუალოვადიან პერიოდში (კანონპროექტის ამოქმედების წელი და შემდგომი სამი წელი):**

**ბ.ა) კანონპროექტის მიღებასთან დაკავშირებით აუცილებელი ხარჯების დაფინანსების წყარო:**

კანონის პროექტი განსაზღვრავს 2022 წლის სახელმწიფო ბიუჯეტის ასიგნებებს მხარჯავი დაწესებულებებისა და მათ მიერ განსახორციელებელი პროგრამებისათვის.

**ბ.ბ) კანონპროექტის გავლენა სახელმწიფო ან/და მუნიციპალური ბიუჯეტის საშემოსავლო ნაწილზე:**

კანონის პროექტი განსაზღვრავს 2022 წლის სახელმწიფო ბიუჯეტის დაზუსტებული შემოსავლების საპროგნოზო მაჩვენებლებს.

**ბ.გ) კანონპროექტის გავლენა სახელმწიფო ან/და მუნიციპალური ბიუჯეტის ხარჯვით ნაწილზე:**

კანონის პროექტი განსაზღვრავს 2022 წლის სახელმწიფო ბიუჯეტის დაზუსტებულ ასიგნებებს მხარჯავი დაწესებულებებისა და მათ მიერ განსახორციელებელი პროგრამებისათვის;

**ბ.დ) სახელმწიფოს ახალი ფინანსური ვალდებულებები, კანონპროექტის გავლენით სახელმწიფოს ან მის სისტემაში არსებული უწყების მიერ მისაღები პირდაპირი ფინანსური ვალდებულებების (საშინაო ან საგარეო ვალდებულებები) მითითებით:**

კანონის პროექტი განსაზღვრავს 2022 წლის სახელმწიფო ბიუჯეტით გათვალისწინებულ ვალდებულებებს.

**ბ.ე) კანონპროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება კანონპროექტის მოქმედება, იმ ფიზიკურ და იურიდიულ პირებზე გავლენის ბუნებისა და მიმართულების მითითებით, რომლებზედაც მოსალოდნელია კანონპროექტით განსაზღვრულ ქმედებებს ჰქონდეს პირდაპირი გავლენა:**

კანონის პროექტი ვრცელდება 2022 წლის სახელმწიფო ბიუჯეტით გათვალისწინებული პროგრამების ბენეფიციარებზე.

**ბ.ვ) კანონპროექტით დადგენილი გადასახადის, მოსაკრებელის ან სხვა სახის გადასახდელის (ფულადი შენატანის) ოდენობა შესაბამის ბიუჯეტში და ოდენობის განსაზღვრის პრინციპი:**

კანონის პროექტი არ ითვალისწინებს გადასახადის, მოსაკრებლის ან სხვა სახის გადასახდელის დადგენას.

**ბ1) ბავშვის უფლებრივ მდგომარეობაზე კანონპროექტის ზეგავლენის შეფასება:**

წლიური ბიუჯეტის კანონის პროექტი არ ანიჭებს ან ზღუდავს ბავშვთა უფლებრივ მდგომარეობას და ასახავს არსებული პოლიტიკის ფარგლებში განსახორციელებელი ღონისძიებების დასაფინანსებლად საჭირო რესურსებს პასუხისმგებელი მხარჯავი დაწესებულებების შესაბამის პროგრამულ კოდებში.

**გ) კანონპროექტის მიმართება საერთაშორისო სამართლებრივ სტანდარტებთან:**

**გ.ა) კანონპროექტის მიმართება ევროკავშირის სამართალთან:**

კანონპროექტი არ ეწინააღმდეგება ევროკავშირის სამართალს.

**გ.ბ) კანონპროექტის მიმართება საერთაშორისო ორგანიზაციებში საქართველოს წევრობასთან დაკავშირებულ ვალდებულებებთან:**

კანონპროექტი არ ეწინააღმდეგება საქართველოს მიერ საერთაშორისო ორგანიზაციებში წევრობასთან დაკავშირებულ ვალდებულებებს.

**გ.გ) კანონპროექტის მიმართება საქართველოს ორმხრივ და მრავალმხრივ ხელშეკრულებებთან და შეთანხმებებთან, აგრეთვე, ისეთი ხელშეკრულების/შეთანხმების არსებობის შემთხვევაში, რომელსაც უკავშირდება კანონპროექტის მომზადება, - მისი შესაბამისი მუხლი ან/და ნაწილი:**

კანონპროექტი არ ეწინააღმდეგება საქართველოს ორმხრივი და მრავალმხრივი ხელშეკრულებებს. აგერეთვე, კანონპროექტი არ უკავშირდება რომელიმე ხელშეკრულებას/შეთანხმებას.

**გ.დ) არსებობის შემთხვევაში, ევროკავშირის ის სამართლებრივი აქტი, რომელთან დაახლოების ვალდებულებაც გამომდინარეობს „ერთი მხრივ, საქართველოსა და, მეორე მხრივ, ევროკავშირსა და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან:**

ასეთი არ არსებობს.

**დ) კანონპროექტის მომზადების პროცესში მიღებული კონსულტაციები:**

**დ.ა) სახელმწიფო, არასახელმწიფო ან/და საერტაშორისო ორგანიზაცია/დაწესებულება, ექსპერტი, სამუშაო ჯგუფი, რომელმაც მონაწილეობა მიიღო კანონპროექტის შემუშავებაში, ასეთის არსებობის შემთხვევაში:**

წარმოდგენილი კანონპროექტის მომზადებისათვის გამოყენებული ძირითადი მაკროეკონომიკური პარამეტრები შესაბამისობაშია საერთაშორისო საფინანსო ინსტიტუტების პროგნოზებთან.

**დ.ბ) კანონპროექტის შემუშავებაში მონაწილე ორგანიზაციის/დაწესებულების, სამუშაო ჯგუფის, ექსპერტის შეფასება კანონპროექტის მიმართ, ასეთის არსებობის შემთხვევაში:**

ასეთი არ არსებობს.

**დ.გ) სხვა ქვეყნების გამოცდილება კანონპროექტის მსგავსი კანონების იმპლემენტაციის სფეროში, იმ გამოცდილების მიმოხილვა, რომელიც მაგალითად იქნა გამოყენებული კანონპროექტის მომზადებისას, ასეთი მიმოხილვის მომზადების შემთხვევაში:**

ასეთი მიმოხილვა არ არსებობს.

**ე) კანონპროექტის ავტორი**

საქართველოს ფინანსთა სამინისტრო

**ვ) კანონპროექტის ინიციატორი**

საქართველოს მთავრობა